STV. STV – 1991-yildan 2018-yilga qadar faoliyat yuritgan Oʻzbekistondagi ilk nodavlat telekanaldir. Bu telekanalga 1991-yilda Firdavs Abduholiqov tomonidan asos solingan. Telekanal 2013-yilning oktabrida bir muncha vaqt nomaʼlum sabablarga koʻra efirga chiqmay qoldi. 2018-yilda esa ushbu telekanal "Sausage Party" nomli animatsion filmdagi pornografik sahnalarni hamda "Men afsonaman" filmidagi vahshiylik sahnalarni efirga uzatganligi sababli faoliyati toʻxtatildi.